|  |  |
| --- | --- |
| **Viðbótarsparnaður Arion - Lífeyrisauki** |  |
| Samningur um viðbótarsparnað |  |

Rnr. 329-26-001080, kt. 640699-9069, lsjnr. 286

**Undirrituð/ undirritaður rétthafi og Lífeyrisauki í umboði Arion banka gera með sér eftirfarandi samning um viðbótarsparnað:**

|  |  |  |
| --- | --- | --- |
|       |  |       |
| Nafn rétthafa  |  | Kennitala rétthafa |
|       |  |       |
| Nafn launagreiðanda |  | Kennitala launagreiðanda |

STILLTU ÞINN SPARNAÐ

Veldu hlutfall af þínum launum sem fer í viðbótarsparnað.

|  |  |  |
| --- | --- | --- |
|   |  | 4% af launum |
|   |  | 2% af launum |
|   |  | Annað:       |

VELDU ÞÍNA FJÁRFESTINGARLEIÐ

Val þitt á fjárfestingarleið nú yfirtekur fyrra val á fjárfestingarleið og getur falið í sér flutning á milli fjárfestingarleiða, ef Ævilína er valin, sjá nánar í 6. gr. reglna um Lífeyrisauka. Nánari upplýsingar um fjárfestingarleiðir, eignasamsetningu og fjárfestingarstefnu má finna á vefsvæði Arion banka. Fjárfestingarstefnan er endurskoðuð reglulega og getur breyst vegna lagabreytinga og/eða skv. ákvörðun vörsluaðila.

**Í Ævilínu færist þú sjálfkrafa á milli fjárfestingarleiða 1 til 5 eftir aldri.**

|  |  |  |  |
| --- | --- | --- | --- |
|  |  | **Fjárfestingarleið** | **Aldur í Ævilínu** |
|   |  | Ævilína | Lífeyrisauki 1-5 |
|   |  | Lífeyrisauki 1 | 30 ára og yngri |
|   |  | Lífeyrisauki 2 | 31 – 40 ára |
|   |  | Lífeyrisauki 3 | 41 – 54 ára |
|   |  | Lífeyrisauki 4 | 55 – 60 ára |
|   |  | Lífeyrisauki 5 innlend skuldabréf | 61 árs og eldri |
|   |  | Lífeyrisauki innlán |  |
|   |  | Lífeyrisauki erlend verðbréf |  |

Undirrituð/undirritaður samþykkir að fá lykilupplýsingar um fjárfestingarleiðir sjóðsins á vefsíðu Arion banka, nánar tiltekið á <https://www.arionbanki.is/einstaklingar/sparnadur/vidbotarsparnadur/fjarfestingarleidir/#lykilupplysingar>. Hægt er að óska eftir að fá lykilupplýsingarnar á pappír án endurgjalds með því að hafa samband við lífeyrisþjónustu Arion banka í síma 444 7000. Með undirritun minni staðfesti ég að hafa kynnt mér lykilupplýsingar fjárfestingarleiða sjóðsins.

Undirrituð/undirritaður, veitir hér með Arion banka umboð til að nálgast grunnupplýsingar um viðbótarsparnað sinn hjá öðrum vörsluaðilum og ganga frá uppsögn á núverandi viðbótarsparnaði sínum ef við á. Undirritaður/undirrituð staðfestir að hafa kynnt sér fjárfestingarstefnu Lífeyrisauka og reglur um verðtryggingu sparifjár og lánsfjár, en þær segja m.a. til um binditíma verðtryggðra innlána. Arion banki sendir ofangreindum launagreiðanda afrit af samningi um viðbótarsparnað við undirskrift samnings. Berist Arion banka upplýsingar frá rétthafa um nýjan launagreiðanda, sendir Arion banki nýjum launagreiðanda afrit af samningi þessum. Launagreiðanda er skylt að halda eftir af launum iðgjaldi launþega og standa skil á því ásamt mótframlagi sínu, samkvæmt 7. gr. laga nr. 129/1997 með síðari breytingum.

Með undirritun minni staðfesti ég að mér sé kunnugt um að til þess að efna skuldbindingar sínar samkvæmt samningi þessum sé Arion banka nauðsynlegt að safna og vinna með persónuupplýsingar í samræmi við lög og reglur. Nánari upplýsingar um vinnslu persónuupplýsinga hjá Arion banka er að finna hér: <https://www.arionbanki.is/bankinn/starfsemi/personuvernd/>

**Með undirskrift minni staðfesti ég efni samnings þessa og undirgengst að hlíta þeim reglum sem um hann gilda.**

|  |  |  |
| --- | --- | --- |
|       |  |  |
| Staður og dagsetning  | Undirskrift rétthafa |
|  |  |  |
|  | Undirskrift forráðamanns ef rétthafi er undir 18 ára aldri |

Kjósi viðskiptavinur/ir að undirrita skjal þetta með rafrænum hætti í stað eiginhandarundirritunar, verða allir undirritendur að undirrita skjalið með rafrænum hætti. Í þeim tilvikum er skjal þetta undirritað öllu framangreindu til staðfestingar með fullgildri rafrænni undirritun. Rafræn undirritun skjalsins er í samræmi við lög nr. 55/2019 um rafræna auðkenningu og traustþjónustu fyrir rafræn viðskipti. Skjal þetta er vistað og viðskiptavini aðgengilegt í Rafrænum skjölum í Netbanka Arion banka og/eða á netfangi viðskiptavinar.

|  |  |
| --- | --- |
| **Viðbótarsparnaður Arion - Lífeyrisauki** |  |
| Samningur um viðbótarsparnað |  |

REGLUR LÍFEYRISAUKA

|  |  |
| --- | --- |
| **1. gr. Vörslusamningar um lífeyrissparnað**Reglur þessar taka til samninga um lífeyrissparnað sem stofnað er til á grundvelli II. kafla laga nr. 129/1997, um skyldutryggingu lífeyrisréttinda og starfsemi lífeyrissjóða. Allir þeir sem uppfylla ákvæði fyrrgreindra laga um greiðslu iðgjalds til lágmarks­tryggingarverndar hjá lífeyrissjóði geta fengið aðild að Lífeyrisauka. Með undirritun rétthafa á samningi Lífeyrisauka sam­þykkir hann að hlíta reglum þessum.**2. gr. Skil á samningi til launagreiðanda** Þegar samningur hefur komist á um lífeyrissparnað skal Arion banki hf. senda launa­greiðanda afrit af samningnum. **3. gr. Iðgjaldagreiðslur**Iðgjöld skulu greiðast mánaðarlega. Gjalddagi iðgjaldagreiðslutímabils er tíundi næsta mánaðar. Eindagi skal vera síðasti dagur sama mánaðar og iðgjald fellur í gjalddaga. Í samningi um Lífeyrisauka skal fjárhæðin tilgreind í krónum eða sem hlutfall af launum. Iðgjaldagreiðslur skulu hefjast eigi síðar en 2 mánuðum eftir undirritun samnings um Lífeyrisauka. Iðgjöld greiðast með þeim hætti sem samningur um Lífeyrisauka kveður á um, nema gerður sé sérstakur samningur um annað fyrirkomulag síðar. Arion banka hf. ber að ávaxta greitt iðgjald samkvæmt samningi um Lífeyrisauka frá þeim degi er bankanum berst iðgjald vegna rétthafa. Berist skilagrein frá launagreiðanda síðar en iðgjöld er Arion banka hf. skylt að reikna vexti frá skráningardegi skilagreinar í samræmi við þá fjárfestingarleið sem í gildi er samkvæmt samningi um Lífeyrisauka, enda geti bankinn ekki áður sérgreint fé rétthafa sem launagreiðandi greiðir iðgjald fyrir. Iðgjald skal bera sömu vexti og Fjárhæðarþrep Arion banka hf. hverju sinni frá þeim tíma sem það berst vörsluaðila þar til skilagrein er skráð.**4. gr. Ráðstöfun iðgjalds**Í samningi um Lífeyrisauka ákveður rétthafi hvernig iðgjaldi hans skuli ráðstafað til ávöxtunar í fjárfestingarleið með fyrirfram ákveðinni fjárfestingarstefnu. Heimilt er að ráðstafa hluta iðgjalds til kaupa á heilsutryggingum. Um greiðslu vátryggingabóta fer skv. 7. gr. reglna þessara. Þar til bætur eru greiddar út skulu þær ávaxtaðar í samræmi við fjárfestingarleið er rétthafi hefur valið. Rétthafi getur ávallt breytt ákvörðun sinni vegna framtíðariðgjalda með skriflegri tilkynningu til Arion banka hf.**5. gr. Fjárfestingarleiðir**Rétthafar Lífeyrisauka geta valið á milli mismunandi fjárfestingarleiða til að ávaxta inn­stæðu sína. Ávöxtunarmöguleikarnir eru nokkrir sem felst nánar tiltekið í því að í boði er mismunandi hlutfall hlutabréfa í safni á móti öðrum fjármálagerningum, s.s. skulda­bréfum og víxlum, sem og innlánum í bönkum og sparisjóðum. Rétthafar geta flutt innstæðu sína á milli fjárfestingarleiða. Kostnaður við flutninginn skal vera skv. gild­andi gjaldskrá Arion banka hf. á hverjum tíma en að hámarki 0,5% af inneign rétt­hafa. Jafnframt geta rétthafar valið að færast sjálfkrafa milli þessara fjárfestingar­leiða skv. Ævilínu án kostnaðar. Flutningur skv. Ævilínu fer þannig fram að inn­eign er flutt á milli fjárfestingarleiða í jöfnum áföngum á fimm árum. Iðgjöldum, sem berast eftir að flutningur inneignar á milli fjár­festingarleiða er hafinn, er ráðstafað óskipt í þá fjárfestingarleið sem inneign flyst í. Í þeim tilvikum sem fjárfest er í erlendum myntum er stefnan að nota gjaldeyrisvarnir með því markmiði að draga úr áhættu af gengis­breytingum erlendra gjaldmiðla. Arion banki hf. annast eignastýringu skv. stefnu sjóðsins, en er heimilt að úthýsa eignastýr­ingunni til Stefnis hf. **6. gr. Ráðstöfun iðgjalda við nýjan samning**Ef fyrir liggur samningur við rétthafa um sama efni eða ef iðgjöld rétthafa hafa borist án þess að samningur hafi verið gerður þá kemur nýjasti samn­ingur rétthafa í stað eldri samnings eða eldra fyrirkomulags. Þ.e. framtíðar­iðgjöldum allra launa­greiðenda verður ráðstafað samkvæmt nýjasta samningi rétthafa. Velji rétt­hafi Ævilínu en á uppsafnaða inneign í annarri fjárfestingarleið, þá mun hún við valið flytjast í þá fjár­festingarleið sem tilheyrir Ævilínu og fylgja henni. Þó verður inneign í leiðum sem ekki tilheyra Ævilínu ekki flutt skv. þessu. Velji rétthafi hins vegar aðra fjárfestingarleið en Ævilínu en á uppsafnaða inneign í Ævilínu, þá mun hún við valið sitja eftir í þeirri fjárfestingarleið sem til­heyrir Ævilínu en mun fram­vegis ekki verða flutt samkvæmt reglum um Ævilínu.**7. gr. Útborgun sparnaðar**Útborgun sparnaðar getur aðeins komið til vegna aldurs, örorku eða andláts rétthafa. Rétthafi getur hafið úttekt á innstæðu eða gert sérstakan út­borgunarsamning 2 árum eftir fyrstu greiðslu iðgjalds. Þegar rétthafi er orðinn 60 ára er heimilt að greiða út lífeyrissparnað ásamt vöxtum.  | Deyi rétthafi áður en innstæða er að fullu greidd út fellur hún til erfingja hans og skiptist milli þeirra eftir reglum erfðalaga. Láti rétthafi ekki eftir sig maka eða barn rennur innstæðan til dánarbúsins og gildir þá ekki takmörkunin í 2. málsl. 2. mgr. 8. gr. laga nr. 129/1997.Verði rétthafi öryrki og orkutapið sem hann verður fyrir er 100% á hann rétt á að fá lífeyrissparnað og vexti greidda út með jöfnum árlegum greiðslum á 7 árum. Árleg út­borgun lækkar og úttektar­tími lengist í hlutfalli við lækkun örorkuprósentu, sbr. 3. mgr. 11. gr. laga nr. 129/1997. Útborgun getur í fyrsta lagi hafist þegar vottorð um örorku og orkutap liggja fyrir. Ef innstæða rétthafa sem orðið hefur fyrir orkutapi er undir kr. 500.000 þegar að út­greiðslu kemur er hún greidd út í eingreiðslu, sé þess óskað. Viðmiðunar­fjár­hæð þessi breytist árlega í hlutfalli við breytingu á vísitölu neyslu­verðs miðað við grunnvísitölu 173,5 stig. Unnt er að semja um annan og lengri útborgunar­tíma en greinir hér fyrir ofan. Með jöfnum greiðslum hér fyrir framan er átt við greiðsl­ur að tiltölu við fjölda greiðsluára þannig að rétthafi fái á hverju ári þann hluta inn­stæðunnar að meðtöldum vöxtum sem sam­svarar tölu þeirra ára sem eftir standa af endurgreiðslutímanum.**8. gr. Uppsögn samnings**Undirritun rétthafa á samninginn skuldbindur hann ekki fyrr en fjórtán dögum frá gerð samningsins og er rétthafa heimilt að falla frá samningi innan þess frests. Samningi um Lífeyrisauka er hægt að segja upp með tveggja mánaða fyrirvara. Uppsögn skal vera skrifleg og undirrituð af rétthafa. Uppsögn veitir ekki rétt til út­borgunar innstæðu. Hætti iðgjöld vegna rétthafa að berast til Arion banka hf. af ein­hverjum ástæðum verður innstæðan ásamt vöxtum ávöxtuð áfram hjá bankanum og greidd út sam­kvæmt útborgunarreglum 7. gr.**9. gr. Flutningur milli vörsluaðila**Heimilt er að flytja innstæðu til annarra vörsluaðila sem geta boðið samninga af þessu tagi, sbr. 3. mgr. 8. gr. laga nr. 129/1997, óski rétthafi eftir því við Arion banka hf. með skriflegri tilkynningu. Flutningurinn skal eiga sér stað innan tveggja mánaða frá móttöku flutningsbeiðni frá rétthafa. Kostnaður vegna flutnings skal vera skv. gildandi gjaldskrá Arion banka hf. á hverjum tíma að hámarki 0,5% af inn­eign rétthafa en að lágmarki 5.000 kr.**10. gr. Framsal réttinda**Rétthafa er óheimilt að framselja, veðsetja eða á annan hátt ráðstafa inn­stæðu eða réttindum skv. samningi um aðild að Lífeyrisauka, nema sam­kvæmt 1. - 3. tl. 3. mgr. 14. gr. laga nr. 129/1997.**11. gr. Breyting á reglum** Arion banka hf. er heimilt að breyta reglum þessum að undangengnu sam­þykki fjár­málaráðherra.**12. gr. Innheimta**Ábyrgð á skilum launagreiðanda á afdregnum iðgjöldum lífeyrissparnaðar er hjá rétt­hafa. Óski rétthafi eftir aðstoð Arion banka hf. við innheimtu van­goldinna ið­gjalda skal tilkynning þess efnis berast með skriflegum hætti til bankans ásamt launaseðlum sem sýna afdregin iðgjöld. Við gjaldþrot launa­greiðanda ábyrgist Ábyrgðasjóður launa kröf­ur um vangoldin iðgjöld sem fallið hafa í gjalddaga að ákveðnum skilyrðum upp­fylltum, sbr. III. kafla reglu­gerðar nr. 462/2003, um Ábyrgðasjóð launa, sem er að finna á [www.arionbanki.is/lifeyrir](http://www.arionbanki.is/lifeyrir).**Reglur sem eiga eingöngu við rétthafa sem gera samning um Örorkutryggingu Varðar.****1. gr. Almennir skilmálar**Um örorkutryggingu vegna slyss og sjúkdóma (örorkutryggingu) gilda vátryggingarskilmálar Varðar Trygginga. Arion banki hf., sem vörsluaðili Lífeyrisauka, skuldbindur sig til að ráðstafa hluta iðgjalds rétthafa, sem eru á aldursbilinu 20-60 ára, til greiðslu iðgjalds örorkutryggingar í samræmi við samning rétthafa og Varðar Trygginga hf. og skilmála vátryggingarinnar. Komi til þess að greiðsluskylda Varðar líftrygginga hf. verði virk skv. vátryggingunni og vátryggingarbætur verði greiddar, mun Arion banki hf. taka á móti greiðslunni og ráðstafa henni í fjárfestingarleið/ir rétthafa í Lífeyrisauka. Að fullnægðum skilyrðum útborgunarreglna 11. gr. laga nr. 129/1997, um skyldutryggingu lífeyrisréttinda og starfsemi lífeyrissjóða, og í samræmi við þau skattalög sem gilda á hverjum tíma, verður viðbótarlífeyrissparnaðurinn greiddur úr Lífeyrisauka til rétthafa lífeyrissparnaðarins.**2. gr. Uppsögn á Örorkutryggingu Varðar.**Uppsögn rétthafa á Örorkutryggingu Varðar felur jafnframt í sér uppsögn á örorkutryggingu Varðar.**Gildistaka**Reglurnar munu taka gildi um nk. áramót að gefinni staðfestingu ráðuneytisins og samhliða uppfærðri fjárfestingarstefnu Lífeyrisauka í samræmi við 36. gr. laga nr. 129/1997 um skyldutryggingu lífeyrisréttinda og starfsemi lífeyrissjóða. |